SEAT 600

Ar SEAT 600 zo ur c'harr-tan en dazrann A (kirri-tan ar c'hêrioù) kenderc'het gant an embregerezh spagnol SEATSociedad Española de Automóviles de Turismo adalek 1957 betek 1973 dindan aotre ar farder italian FIATFabbrica Italiana Automobili – Torino ha diwar ar FIAT 600 bet ergrafet gant an ijinour italian Dante Giacosa (1905-1996).
Kentañ gwech ma voe diskouezet d'an dud e voe e Saloñs ar C'hirri e Geneva er bloaz 1955. Arouez "burzhud armerzhel Spagn" eoEl milagro económico español a reer e Spagn eus ur c'hresk en armerzh hag er gevredigezh veveziñ adalek 1959 betek 1973 e-kerzh dikatouriezh Francisco Franco., ha ken poblek e oa er bloavezhioù 1960 ma voe roet meur a lesanv dezhañ : Seiscientos ("600"), Ombligo ("Bouton-kof"), Pelotilla ("Boulig"), Seílla ha Seíta ("Kadorig").

 Istor 
C'hoarvezet ez eus gant ar SEAT 600 er bloavezhioù 1950 e Spagn ar pezh a oa bet c'hoarvezet en Alamagn er bloavezhioù 1930 gant ar Volkswagen Käfer : gant ur renad diktatour e voe divizet e fardañ. An Instituto Nacional de Industria, anezhañ un aozadur stadel, eo a grouas an embregerezh SEAT e 1950.

Un nebeud skouerennoù eus ar FIAT 600 a voe enporzhiet, hag e miz Mae 1957 e krogas an embregerezh SEAT da fardañ an hevelep karr dindan aotre ar FIAT ; ur gevrad FIAT-SEAT a oa bet c'hoazh evit fardañ ar Fiat 1400 e Spagn (1953-1964).
Evit ar renkad sokial etre, na c'helle ket prenañ kirri cheuc'hoc'h, e oa ar SEAT 600 : etre  ha  Pesetas e oa ar priz Génesis del SEAT 600, p. 3 Yahoo, 26/06/2007, da lavarout eo etre  € ha  €155 Ptas (45,30 €) e oa ar gopr miziek izelañ (Instituto Nacional de Estadística)..

D'ar 27 a viz Mezheven 1957 e teuas ar SEAT 600 kentañ er-maez eus al labouradeg e Barcelona. Meur a zoare 600 a vo goude-se, anvet "600", "600 D", "600 E" ha "600 L Especial", hep kemer e kont ar c'harroñsadurioù kenwerzhel (stroborelligoù) ha to-disto.

Gant ar c'harroñser katalan Costa e voe hiraet an etreahel,  mm e-lec'h  mm, evit ober ur 600 peder zor e-lec'h div ; ar SEAT 800 e voe anv ar stumm nevez-se. Berzh mat a-walc'h a reas ar "800", a oa un deveradenn spagnol eus ar raktres italian orin.

 Kenderc'hadur 
Tamm-ha-tamm e c'hoarvezas un digresk e gwerzhioù ar SEAT 600 en abeg da gevezerez kirri all a oa dedennusoc'h evit ar brenerien, evel ar Renault 5 adalek 1972 hag ur SEAT all, ar 127, a zeuas war ar marc'had er memes bloaz da geveziñ ouzh an R5.

Un abeg all a voe : strizh ha bresk e oa postoù kreiz karroñserezh ar 600, ar pezh a rae diaes staliañ ar gourizoù-surentez, a voe ret e Spagn adalek 1985Feliú, 2007, p. 193..

Daoust da veur a gemmadenn er Bouton-kof e teuas ar skouerenn niverenn  ha diwezhañ er-maez eus ar chadenn fardañ d'an 3 a viz Eost 1973, warni ur skritell bet lakaet gant vicherourien al labouradeg : « Naciste príncipe y mueres rey » ("Priñs e oas ganet, roue a varvez")Torrejón, 2007.. Un  bennak a oa c'hoazh war an hentoù e 2007 Historia del Seat 600..

 Dezverkoù teknikel 
« SEAT 600 » hepmuiken e voe doare kentañ ar c'harr (1957), petra bennak ma 'z eo anavezet dre an anv "600 N" (Normal) evit e ziforc'hañ diouzh an doareoù all a voe kenderc'het diwezhatoc'h.
A-us ar rodoù dirak, a bep tu da c'holo ar c'houfr, e oa ar blinkerioù ; adalek ar 600 D (1963) e voent lakaet dirak ar rodoù. War-zu an tu a-dreñv e tigore an dorioù dirak – en doare "emlazh" neuze evel ma lavarer, ar mudurunoù o vezañ a-drek e-lec'h dirak – betek ar stumm 600 E (1969).
 SEAT 600 "N" 
 Keflusker  Dre strilheoul NO 86 (super gant plom), pevar bailh a-steud. Loc'hañ  Dre ul loc'henn lakaet e tunel an tommerezh. Bailhad  633 cm3. Koubl  4 mkg DIN da  tro/munutenn. Pourvezañ  Trelosker unkorf Weber 22 IT eilpennet. Dorioù  Digor doare "emlazh". Plasoù  Pevar. Distroñserezh  • Dirak : dizalc'h, gwinterelloù lavnennek doubl o foent harp ha stabilaer + distroñserioù teleskopek.• A-drek : dizalc'h, brec'hioù damzigor o stagadur  a-veskell + gwinterelloù biñsek + distroñserioù teleskopek. Treuzkas  Er rodoù a-drek + boest an tizhoù mekanek 4 live war-raok dezhi, ar re 2, 3 ha 4 goubredet. Galloudezh  21,5 marc'h-nerzh da  tro/munutenn. Stardañ  Stardoù-taboulin ouzh ar peder rod. Diamzalc'h  400 km. Barr an trelosk  25 litr. Bevezadur keitat  8 litr / 100 km. Tizh brasañ  95 km/h (1957-1961, 101 km/h (1961-1963).

 SEAT 600 D (1963–1970) 
"4T.DA" e oa anv ofisiel ar 600 D.
 Keflusker  Dre strilheoul NO 86 (super gant plom), pevar bailh a-steud. Loc'hañ  Dre un alc'hwez e kreiz an daolenn-stur. Bailhad  767 cm3. Koubl  5,23 mkg DIN da  tro/munutenn. Pourvezañ  Trelosker unkorf Bressel 28 ICP-I + bangounell. Dorioù  Digor doare "emlazh". Plasoù  Pevar. Distroñserezh  • Dirak : dizalc'h, gwinterelloù lavnennek doubl o foent harp ha stabilaer + distroñserioù teleskopek.• A-drek : dizalc'h, brec'hioù damzigor o stagadur  a-veskell + gwinterelloù biñsek + distroñserioù teleskopek. Treuzkas  Er rodoù a-drek + boest an tizhoù mekanek 4 live war-raok dezhi, ar re 2, 3 ha 4 goubredet. Galloudezh  25 marc'h-nerzh da  tro/munutenn. Stardañ  Stardoù-tabouliñ ouzh ar peder rod. Diamzalc'h  500 km. Barr an trelosk  30 litr. Bevezadur keitat  7 litr / 100 km. Tizh brasañ  108 km/h.

 SEAT 600 E (1969–1973) 
Heñvel eo dezverkoù teknikel ar 600 E ouzh re doare diwezhañ ar 600 D. Traoùigoù zo bet kemmet en diabarzh ; brasoc'h eo ar gouleier dirak hag a-dreñv. Un diforc'h bras eo an dorioù, pa n'int mui en doare "emlazh".
 Keflusker  Dre strilheoul NO 86 (super gant plom), pevar bailh a-steud. Loc'hañ  Dre un alc'hwez e kreiz an daolenn-stur. Bailhad  767 cm3. Koubl  5,23 mkg DIN da  tro/munutenn. Pourvezañ  Trelosker unkorf Bressel 28 ICP-I + bangounell. Dorioù  Digor eus a-drek da zirak. Plasoù  Pevar. Distroñserezh  • Dirak : dizalc'h, gwinterelloù lavnennek doubl o foent harp ha stabilaer + distroñserioù teleskopek.• A-drek : dizalc'h, brec'hioù damzigor o stagadur  a-veskell + gwinterelloù biñsek + distroñserioù teleskopek. Treuzkas  Er rodoù a-drek + boest an tizhoù mekanek 4 live war-raok dezhi, ar re 2, 3 ha 4 goubredet. Galloudezh  25 marc'h-nerzh da  tro/munutenn. Stardañ  Stardoù-tabouliñ ouzh ar peder rod. Diamzalc'h  500 km. Barr an trelosk  30 litr. Bevezadur keitat  7 litr / 100 km. Tizh brasañ  108 km/h.

 SEAT 600 L (1972–1973) 

 Keflusker  Dre strilheoul NO 86 (super gant plom), pevar bailh a-steud. Loc'hañ  Potailh eneplaeroñsi. Bailhad  767 cm3. Koubl  4,6 mkg DIN da  tro/munutenn. Pourvezañ  Treloskerioù unkorf Bressel 28 ICP-I ha Solex C28 PIB-3 + bangounell. Dorioù  Digor eus a-drek da zirak. Plasoù  Pevar. Distroñserezh  • Dirak : dizalc'h, gwinterelloù lavnennek doubl o foent harp ha stabilaer + distroñserioù teleskopek.• A-drek : dizalc'h, brec'hioù damzigor o stagadur  a-veskell + gwinterelloù biñsek + distroñserioù teleskopek. Treuzkas  Er rodoù a-drek + boest an tizhoù mekanek 4 live war-raok dezhi, ar re 2, 3 ha 4 goubredet. Galloudezh  29 marc'h-nerzh da  tro/munutenn. Stardañ  Stardoù-tabouliñ ouzh ar peder rod. Diamzalc'h  400 km. Barr an trelosk  30 litr. Bevezadur keitat  8 litr / 100 km. Tizh brasañ  115 km/h.

 Aozoù 
 Kozh 
E 1955, pa voe diskouezet ar SEAT 600 kentañ e Geneva, ne soñje ket d'an aozer herrgirri aostrian-italian Carlo Abarth (1908-1979) e troje ar "boulig"-hont d'ar c'harr pouezusañ en Istor e embregerezh.
Betek 1971 ec'h implijas ar c'harr-se evit diorren nevezentioù en aozañ karbedoù evit ar redadegoù.
Evit gwellaat ar SAET 600, a oa bet lesanvet venenoso (""pistrius") e lakaas sevel ul labouradeg nevez e Torino evit kenderc'hañ kirri klok ha kitoù dafar a-viliadoù evit aozañ ar 600 "N" da vont d'ar c'hevezadegoù.

Aozerien all e Spagn a aoze ivez kirri SEAT 600 evit kevezata : an tiegezh Juncosa e Barcelona eo an hini brudetañ, e-kichen Franco Conti, Nardi, Autotécnica ha Speewell.

 Nevez 
Meur a aozer o deus troet ar SEAT 600 da garr tredan : ur skouer eo al Little e601 motor.es..

Er bloavezhioù 2020, an aozer Juan Trino Racing e Tíjola a grogas da labourat diwar skouerennoù kozh eus ar 600. Ar c'harroñsadur hepken a viras ; e-lec'h ar c'hastell orin e stalias ur framm liestuellennek, hag ur c'heflusker marc'h-tan Suzuki GSW-1300R Hayabusa a erlec'hias ouzh ar c'hozh 633 cm3. « S-600 JTR » eo anv an disoc'h, "al loenekañ SEAT 600 a zo er bed" (el SEAT 600 más bestia que existe). Ha gwir eo ez eo troet ar Bouton-kof d'ul loen gouez : betek 205 marc'h-nerzh, ha 0-100 km/h e 4 eilenn Periodismo del motor, 19/02/2024 La Escuderia, 2023..

 Stummoù 
Meur a stumm a voe d'ar SEAT 600 e Spagn.
 600 Comercial : evit ar c'henwerzh, hep gwerennoù a-dreñv hag ouzh ar c'hostezioù, hag hep kadorioù a-dreñv ; marc'hatmatoc'h eget ar 600 "N".
 600 Descapotable : un doenn lien, to-disto, un tamm mat keroc'h eget ar 600 "N".
 600 Formichetta : ur storobellig fardet gant an embregerezh Siata Española e Barcelona adalek 1960 ; war-dro  karr a voe kenderc'het.
 600 Múltiple : un deveradenn eus ar Fiat Multipla, 6 plas ennañ, ar monospas kentañ neuze.
 600 Playera : ur 600 arbennik evit letioù an traezhennoù, evit keveziñ ouzh ar Citroën Mehari.
 600 Savio : ur skouerenn zo hepken, deveret diouzh ar Múltiple ha kemmet evit degemer an diktatour Franco e 1964 L'argus.
 800 : ur 600 peder zor dezhañ, fardet gant ar c'harroñser Costa ha gwerzhet e Spagn hepken.

Bez' e oa ivez doareoù SEAT 600 kemmet ha fardet gant aozerien evel Serra, Siata Española hag all. Gant Siata e-unan e voe meur a zoare SEAT 600, evel an Ampurias hag an Tarraco a-douez reoù all.
 Rany 600 : un doare buggy aozet adalek 1970 betek 1985 autopasion18.
 SEAT 600 Caba : ur 600 to-disto aozet gant ar c'harroñser Caba e Barcelona.
 SEAT 600 Credos Sport : treset ha fardet gant Carrozauto e Calahorra.
 SEAT 600 Gabor : treset ha fardet gant Galobart, e Barcelona.
 SEAT 600 Inauto : 600 berlinenn doare koupe graet diwar ur 600 hiraet ha to-disto a voe kenderc'het gant Inauto e Cádiz.
 SEAT 600 Milton Tipo Roadster Spider : treset gant ar vreudeur Antonio ha Pedro Mata e 1968 ; 35 skouerenn hepken a voe kenderc'het Seat en Rodaje..
 SEAT 600 Rai : karroñsadur adtreset gant un treser spagnol ; un nebeud skouerennoù hepken a voe fardet, lusket gant keflusker 843 cm3 ar SEAT 850.
 SEAT 600 Real : ur skouerenn hepken, urzhiadet gant ar roue Juan Carlos I evit e vab Felipe ; hiraet eo bet tu dirak ur SEAT 600 to-disto.
 SEAT 600 Serra : ar c'harroñser Serra e Bracelona a fardas gant Corver, e Barcelona ivez, meur a zoare SEAT 600 (koupe, roadster, to-disto).
 750 Nardi : adkarroñset gant ar farder italian Enrico Nardi e Torino, ha lusket gant ur c'heflusker 750 cm3 ; nebeut-tre a skouerennoù a voe kenderc'het.
 750 Primavera : fardet e 1961 gant Bagovia e Cornellá de Llobregat (Proviñs Barcelona) diwar ur SEAT 600 hiraet ha to-disto Mirdi SEAT..

 Kentpatromoù 
 750 Sport : e 1957 e voe diskouezet e Saloñs Barcelona ar Seat 750 Sport, treset gant ar c'harroñser italian Allemagno e Torino diwar kastell ar SEAT 600 "N" ha lusket gant ur 750 cm3 / 40 marc'h-nerzh  Mirdi SEAT.

 Enorioù 

E Spagn e vez lakaet ar SEAT 600 d'ar c'harbed a lakaas ur c'heflusker e korf ar vro. Monumantoù zo bet savet dezhañ zoken.

E 2008 e voe dic'houeliet ar c'hentañ monumant d'ar SEAT 600, e Fuengirola (Proviñs Málaga).
Un eil monumant a voe e 2011, daou 600 ennañ (unan melen hag unan glas), e Churriana de La Vega (Proviñs Granada) Granada Hoy..
E 2015 e voe un trede monumant, e Martos SEAT 600. Er memes bloaz e voe staliet unan ivez e Cartagena España Bizarra..
D'an 9 a viz Gwengolo 2017, evit lidañ 60 deiz-ha-bloaz ar Seisciento, e voe bodet 812 SEAT 600 da zibunañ war ar Circuito de Montmeló e Barcelona. Ne voe degemeret nemet 787 karr gant ar Guinness World Records Guinness World Records..

 Notennoù 

 Levrlennadur 
  José Feliú : SEAT 600, Madrid, Tikal-Susaeta, 2007 .
  María José Torrejón, Un guiño a la historia sobre cuatro ruedas, Hoy, 18/06/2007

 Liammoù diavaez 

  SEAT 600
  Fichenn deknikel ar SEAT 600
  Mirdi SEAT
  YouTube : lies dremmoù ar SEAT 600

Rummad:Kirri